**ใบความรู้ที่ ๔.๔ เรื่อง ลักษณะของอาชีพ หน่วยที่ ๔ เรียนรู้ สู่งานอาชีพ**

**รหัสวิชา ง๒๒๑๐๑ รายวิชา การงานอาชีพ ภาคเรียนที่ ๒ ชั้นมัธยมศึกษาปีที่ ๒**

**ลักษณะของอาชีพ**

 ลักษณะอาชีพ หมายถึง ลักษณะเฉพาะของแต่ละอาชีพซึ่งแต่ละอาชีพจะมีความแตกต่างกัน ทั้งนี้ขึ้นอยู่กับองค์ประกอบของอาชีพ ดังนี้

 ๑. กิจกรรมของอาชีพ แต่ละอาชีพจะมีกิจกรรมที่ต้องทำแตกต่างกันไป อย่างเช่น อาชีพครูอาจารย์

มีกิจกรรมที่จะอบรมสั่งสอนความรู้ทักษะในสาขาวิชาที่ปฏิบัติหน้าที่ในการสอน อาชีพทนาย ก็มีกิจกรรมที่ต้อง

ใช้คำพูด ความคิด โต้ตอบ โต้แย้ง ในเรื่องของกฎหมาย ข้อบังคับ ของสังคม เป็นต้น

 ๒. ความรู้ ความสามารถ แต่ละอาชีพจะต้องใช้ความรู้ ความสามารถ ทักษะ เฉพาะของแต่ละงาน

ซึ่งความรู้ และทักษะต่าง ๆ เหล่านี้ คนในสังคมจะได้รับการถ่ายทอด หรือฝึกหัด เป็นเบื้องต้นมาจากสถาบัน

การศึกษาแล้ว เช่น ผู้ที่จะประกอบอาชีพทหาร ก็จะได้รับการฝึกหัด จากโรงเรียนเตรียมทหารโรงเรียนนายสิบ

เป็นต้น

 ๓. เครื่องแบบ หมายถึงชุดที่ต้องใช้ในการปฏิบัติงาน อาชีพแต่ละอย่างก็จะมีชุดสำหรับปฏิบัติกิจกรรมที่แตกต่างกัน ซึ่งเครื่องแบบจะมีความเป็นลักษณะเฉพาะและเหมาะสมกับสภาพของกิจกรรมและเครื่องแบบ

ในการปฏิบัติงานก็เป็นส่วนหนึ่งในการสร้างแรงจูงใจให้กับนักเรียนในการที่วางแผนการศึกษาเพื่อเข้าสู่อาชีพ

และได้สวมเครื่องแบบตามที่ตนเองใฝ่ฝันไว้ เช่น ทหาร ตำรวจ นักบิน แอร์โฮสเตส เป็นต้น

 ๔. สถานที่ปฏิบัติงาน ทุกอาชีพต้องมีสำนักงานเพื่อดำเนินกิจกรรมตามอาชีพนั้น บางอาชีพมีสถานที่

ปฏิบัติงานในร่ม โอ่โถง เช่น โรงแรมใหญ่ ๆ ห้างสรรพสินค้าใหญ่ ธนาคาร โรงเรียน ฯลฯ บางอาชีพก็มีสำนักงานอยู่กลางแจ้ง เช่น นักกีฬา ผู้ค้าขายตามตลาดนัด ชาวไร่ชาวนา บางสำนักงานก็เต็มไปด้วยอันตราย เช่น ทหาร ในสนามรบ ผู้ปฏิบัติงานตามแนวชายแดนที่ไม่สงบ ผู้เก็บกู้วัตถุระเบิด บางอาชีพก็มีสำนักงานที่ไม่มีตัวตนเป็นตลาดออนไลน์ ซึ่งสถานที่ปฏิบัติงานเป็นปัจจัยหนึ่งในการตัดสินใจเลือกที่จะประกอบอาชีพในอนาคต

 ๕. อุปกรณ์และเครื่องมือ เป็นเครื่องมือที่ต้องใช้ในการทำกิจกรรมตามลักษณะอาชีพนั้น บางอาชีพ

ต้องใช้เครื่องมือ หรือวัสดุอุปกรณ์หลากหลาย เช่น กิจการร้านขายอาหาร ก็ต้องมีอุปกรณ์ต่าง ๆ ในการทำครัว

สถานที่ให้ลูกค้าได้นั่ง บริการห้องน้ำ ฯลฯ อาชีพรับเหมาก่อสร้าง ก็มีวิศวกร แรงงาน เครื่องจักรเครื่องมือต่าง ๆ

บางอาชีพต้องใช้ร่างกายเป็นส่วนหนึ่งของอุปกรณ์ในการทำงาน เช่น นักกีฬา นางแบบ นักแสดง บางอาชีพ

ก็ใช้ความรู้สติปัญญาเป็นเครื่องมือ อย่างเช่น แพทย์ ครู ทหาร ตำรวจ นักคิด นักเขียน ฯลฯ บางอาชีพก็ใช้

ทักษะ ความชำนาญ เช่น นักออกแบบ จิตรกร ศิลปิน ฯลฯ

 ๖. เงินทุน เป็นเงินทุนหมุนเวียนที่ต้องใช้ดำเนินการเพื่อประกอบกิจกรรมตามอาชีพ บางอาชีพต้องใช้

เงินทุนเยอะ เช่น ผู้รับเหมาก่อสร้าง ต้องมีค่าใช้จ่ายต่าง ๆ เช่น ค่าเครื่องยนต์ ค่าเครื่องจักร ค่าน้ำมันเชื้อเพลิง

เงินเดือนและเบี้ยเลี้ยงพนักงาน ค่าซ่อมแซมอุปกรณ์ ค่าประกันภัย ฯลฯ นางแบบ นักแสดงก็ต้องมีค่าใช้จ่าย

สำหรับเสริมความงามตามส่วนต่าง ๆ ของร่างกาย ตลอดจนเสื้อผ้า เครื่องแต่งกาย เครื่องประดับตกแต่งต่าง ๆ

เพื่อให้ตนเองมีภาพลักษณ์ที่ดีอยู่เสมอ

 ๗. ค่าตอบแทน เป็นปัจจัยเบื้องต้นที่เป็นแรงจูงใจให้คนส่วนใหญ่พิจารณาเลือกอาชีพที่มีรายได้สูง และรายได้ในแต่ละอาชีพมากหรือน้อยแตกต่างกันไป บางอาชีพอาจจะมีรายได้ที่ชัดเจน เช่น เงินเดือน เงินประจำตำแหน่ง แต่บางอาชีพขึ้นอยู่กับความขยัน โอกาส และการบริหารจัดการที่มีประสิทธิภาพของผู้ประกอบการ

**ใบงานที่ ๔.๔ เรื่อง ลักษณะของอาชีพ หน่วยที่ ๔ เรียนรู้ สู่งานอาชีพ**

**รหัสวิชา ง๒๒๑๐๑ รายวิชา การงานอาชีพ ภาคเรียนที่ ๒ ชั้นมัธยมศึกษาปีที่ ๒**

**กลุ่มที่ ................ ชั้น .....................**

**รายชื่อสมาชิกในกลุ่ม**

๑) ..................................................... เลขที่ .......... ๒).................................................... เลขที่ ...........

๓) ..................................................... เลขที่ .......... ๔).................................................... เลขที่ ...........

๕) ..................................................... เลขที่ .......... ๖).................................................... เลขที่ ...........

**คำชี้แจง** ให้นักเรียนแต่ละกลุ่มสืบค้นข้อมูล ในหัวข้อเรื่อง ลักษณะของอาชีพ กลุ่มละ ๒ อาชีพ แล้วช่วยกัน

 บอกลักษณะของอาชีพที่เลือก จากนั้นส่งตัวแทนกลุ่มนำเสนอหน้าชั้นเรียนกลุ่มละไม่เกิน ๕ นาที

๑. อาชีพ.......................................................... ประเภท...........................................................................ลักษณะของอาชีพ....................................................................................................................................

................................................................................................................................................................

................................................................................................................................................................

................................................................................................................................................................

................................................................................................................................................................

................................................................................................................................................................

................................................................................................................................................................

................................................................................................................................................................

................................................................................................................................................................

................................................................................................................................................................

๒. อาชีพ.......................................................... ประเภท...........................................................................

ลักษณะของอาชีพ.....................................................................................................................................

................................................................................................................................................................

................................................................................................................................................................

................................................................................................................................................................

................................................................................................................................................................

................................................................................................................................................................

................................................................................................................................................................